लखनऊ। प्रदेश में एक बोरी यूरिया 278.50 रुपए में मिलेगी। केन्द्र सरकार ने यूरिया का संशोधित मूल्य (रिवाइज रेट) जारी कर दिया है। पहली अप्रैल से पूर्व तक यूरिया के दाम 253.50 रुपए थे जो बढ़कर 278.50 रुपए हो गए हैं। इसके अलावा डीएपी, एनपीके व एमओपी आदि के परिवर्धित मूल्य कम्पनियाँ खुद जारी करेंगी। बजट में उर्वरकों के दाम बढ़ाए जाने की घोषणा की गई थी। इसके तहत यूरिया में 25 रुपए प्रति बोरी, डीएपी में 30 रुपए प्रति बोरी और एनपीके में 35 रुपए प्रति बोरी वृद्धि किए जाने के प्रस्ताव को मंजूरी भी मिल गई। नए रेट पहली अप्रैल से लागू किया जा चुका है लेकिन केन्द्र सरकार द्वारा भेजी गई नई रेट की लिस्ट प्रदेश सरकार को पाँच अप्रैल को मिली है। इफ्को व इंडियन पोटाश लिमिटेड (आईपीएल) समेत कई अन्य कम्पनियों ने पहली अप्रैल को ही परिवर्धित मूल्य सूची जारी कर दी थी। इसके अनुसार यूरिया की बोरी 279 रुपए में, डीएपी 503 रुपए में मिलेगी। एनपीके (12:32:16) 420.50 रुपए और एनपीके (10:26:26) 398 रुपए में मिलेगा। इफ्को का एनपीएस (20:20:0:13) 353.50 रुपए में मिलेगा। वसं